અખાના  સમગ્ર કવનમાં પડતો પડઘો છે ‘‘ ગુરૂનું મહત્‍વ ’’ અખાના જીવન વિશે લોકોમાં જાણીતી અનેક દંતકથાઓમાં ધર્મની બહેનનો અવિશ્વાસ, દ્રેષિલા  જ્ઞાતિબંધુઓએ નોકરીમાં તેમના ઉપર મૂકેલા ખોટા આક્ષેપો અને નાની ઉંમરથી જ માતા ત્‍યારબાદ  પિતા, નાની બહેન અને બબ્‍બે પત્‍નીઓના અવસાન જેવા એક બાદ એક આઘાતથી અખાનું વૈરાગ્‍યવૃત્તિથી  ઉભરાતું મન સંસારમાંથી વિરકત બન્‍યું અને મોક્ષની પ્રાપ્‍તિ માટે સાચું જ્ઞાન, અને  સાચા જ્ઞાન માટે સાચા સદગુરૂને મેળવવા તે સદગુરૂની શોધમાં ચાલી નીકળ્યો અને ગોકુળ  મથુરા મહોંચેલા અખાને ગોકુળનાથ નામે ગુરૂ મળે છે.